CELEX: 32016R0911
Language: fi
Date: 2016-06-09 00:00:00
Title: Komission täytäntöönpanoasetus (EU) 2016/911, annettu 9 päivänä kesäkuuta 2016, luottolaitosten ja sijoituspalveluyritysten elvytys- ja kriisinratkaisukehyksestä annetun Euroopan parlamentin ja neuvoston direktiivin 2014/59/EU mukaisista konsernin rahoitustukisopimusta käsittelevän kuvauksen muotoa ja sisältöä koskevista teknisistä täytäntöönpanostandardeista (ETA:n kannalta merkityksellinen teksti)

10.6.2016   
            
            
               FI
            
            
               Euroopan unionin virallinen lehti
            
            
               L 153/25
            
         KOMISSION TÄYTÄNTÖÖNPANOASETUS (EU) 2016/911,
   annettu 9 päivänä kesäkuuta 2016,
   luottolaitosten ja sijoituspalveluyritysten elvytys- ja kriisinratkaisukehyksestä annetun Euroopan parlamentin ja neuvoston direktiivin 2014/59/EU mukaisista konsernin rahoitustukisopimusta käsittelevän kuvauksen muotoa ja sisältöä koskevista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/59/EU (1) ja erityisesti sen 26 artiklan 2 kohdan,
   sekä katsoo seuraavaa:
   
               (1)
            
            
               Direktiivin 2014/59/EU II osaston III luvussa vahvistetaan konsernin rahoitustukisopimuksia koskevat säännöt. Kyseisten sopimusten tarkoituksena on tarjota rahoitustukea unionissa emoyrityksenä toimivan laitoksen piirissä tai direktiivin 2014/59/EU 1 artiklan 1 kohdan b, c tai d alakohdassa tarkoitetun yhteisön ja sen muissa jäsenvaltioissa tai kolmansissa maissa sijaitsevien sellaisten tytäryritysten piirissä, jotka ovat emoyrityksen konsolidoidun valvonnan piiriin kuuluvia laitoksia tai rahoituslaitoksia, edellyttäen, että tukea saava yhteisö täyttää varhaisen tilanteeseen puuttumisen edellytykset. Tämä mahdollistaa varojen siirrot tilanteessa, jossa yksi konserniyhteisö on vakavissa vaikeuksissa. Jotta velkojat ja sijoittajat voisivat tehdä tietoon perustuvia sijoituspäätöksiä, ne tarvitsevat avoimuutta, kun kyseessä ovat rahoitustukisopimuksista johtuvat riskit ja mahdolliset velvoitteet sekä sopimuksen konsernille tuomat elpymismahdollisuudet. Sen vuoksi sopimuksen olisi oltava tilinpäätöstietojen tavoin yleisön helposti saatavilla olevassa muodossa.
            
         
               (2)
            
            
               Julkistettaviin konsernin rahoitustukisopimuksen yleisiin ehtoihin olisi sisällyttävä merkitykselliset tiedot, kuten tuen enimmäismäärä, periaatteet tuen tarjoamiseen liittyvän vastikkeen laskemiseksi, yleiskuvaus maturiteettiprofiilista ja tukena annettujen lainojen enimmäislaina-aika. Julkistamisen yhteydessä olisi kuitenkin kunnioitettava tarkempien tietojen luottamuksellisuutta.
            
         
               (3)
            
            
               Tämä asetus perustuu teknisten täytäntöönpanostandardien luonnoksiin, jotka Euroopan pankkiviranomainen (EPV) on toimittanut komissiolle.
            
         
               (4)
            
            
               EPV on järjestänyt avoimet julkiset kuulemiset niistä teknisten täytäntöönpanostandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 (2) 37 artiklan mukaisesti perustetulta pankkialan osallisryhmältä,
            
         ON HYVÄKSYNYT TÄMÄN ASETUKSEN:
   1 artikla
   Julkistamismuoto
   Jokaisen laitoksen, joka on osapuolena direktiivin 2014/59/EU 19 artiklan mukaisesti tehdyssä konsernin rahoitustukisopimuksessa, on julkistettava tämän asetuksen 2 artiklan mukaiset tiedot verkkosivustollaan yleisön saatavilla olevassa muodossa.
   Siltä osin kuin laitos julkistaa konsernin tilinpäätöstietoja, julkistamismuodon on oltava sama kuin tilinpäätöksiin sisältyville muille kuin määrällisille tiedoille vahvistettu muoto.
   2 artikla
   Julkistettavat ehdot
   1.   Laitosten on julkistettava vähintään seuraavat tiedot:
   
               a)
            
            
               konsernin rahoitustukisopimuksen osapuolina olevien konserniyhteisöjen nimet;
            
         
               b)
            
            
               missä muodossa tukea voidaan myöntää;
            
         
               c)
            
            
               jos kyseessä on laina, mihin tarkoituksiin lainana myönnettävää pääomaa voidaan käyttää;
            
         
               d)
            
            
               jos kyseessä on takaus, mitä liiketoimia ja mitä kolmansia osapuolia sillä mahdollisesti katetaan;
            
         
               e)
            
            
               missä määrin konsernin rahoitustukisopimuksen kunkin osapuolen velvoitteet antaa konsernin rahoitustukea ja oikeus saada konsernin rahoitustukea ovat vastavuoroisia; jos sopimus ei ole täysin vastavuoroinen, tiedoissa on eroteltava eri sopimusehtoja noudattavat osapuolet;
            
         
               f)
            
            
               konsernin rahoitustuen rajoitukset kunkin rahoitustukisopimukseen kuuluvan tukimuodon osalta;
            
         
               g)
            
            
               rahoitustuen tarjoamiseen liittyvän vastikkeen laskemista koskevat periaatteet ja se, miten ne on suhteutettu tuen tarjoamishetkellä vallitseviin markkinaolosuhteisiin;
            
         
               h)
            
            
               yleiskuvaus mahdollisten tukena annettujen lainojen etuoikeusasemasta, maturiteettiprofiilista sekä enimmäislaina-ajasta;
            
         
               i)
            
            
               yleiskuvaus mahdollisista muista takaisinmaksuvelvoitteista;
            
         
               j)
            
            
               yleiskuvaus tukea saavaan yhteisöön ja tukea tarjoavaan yhteisöön liittyvistä olosuhteista tai indikaattoreita, jotka käynnistävät tuen tarjoamisen;
            
         
               k)
            
            
               yleiskuvaus vakuus- ja marginaalivaatimuksista.
            
         Julkistettujen tietojen on sisällettävä kyseistä konserniyhteisöä koskevat tiedot, mukaan lukien tiedot muihin konserniyhteisöihin liittyvistä sopimuksen ehdoista, jos tällainen julkistaminen voi vaikuttaa kyseiseen konserniyhteisöön.
   Jos tiedot eivät ole sovellettavissa, tehdään merkintä ”ei sovelleta”.
   2.   Julkistettuihin tietoihin on liitettävä lausuma, jossa ilmoitetaan, että rahoitustukeen sovelletaan direktiivin 2014/59/EU 23 artiklassa säädettyjä edellytyksiä ja että toimivaltaisella viranomaisella on direktiivin 2014/59/EU 25 artiklan nojalla oikeus kieltää rahoitustuen tarjoaminen tai rajoittaa sitä.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 173, 12.6.2014, s. 190.
   
      (2)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).